Vazirlar Mahkamasining “Respublika hududlarida tadbirkorlikning rivojlanganlik darajasiga baho berish tizimini joriy etish chora-tadbirlari to‘g‘risida” 2020-yil 8-yanvardagi 8-son qaroriga o‘zgartirish va qo‘shimchalar kiritish haqida(O‘zbekiston Re

O‘zbekiston Respublikasi Prezidentining “Xizmatlar sohasini jadal rivojlantirish chora-tadbirlari to‘g‘risida” 2021-yil 11-maydagi PQ-5113-son qaroriga muvofiq Vazirlar Mahkamasi qaror qiladi:
 1. Vazirlar Mahkamasining “Respublika hududlarida tadbirkorlikning rivojlanganlik darajasiga baho berish tizimini joriy etish chora-tadbirlari to‘g‘risida” 2020-yil 8-yanvardagi 8-son qaroriga ilovaga muvofiq o‘zgartirish va qo‘shimchalar kiritilsin. 
 2. O‘zbekiston Respublikasi Iqtisodiy taraqqiyot va kambag‘allikni qisqartirish vazirligi manfaatdor vazirliklar va idoralar bilan birgalikda o‘zlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin.
 3. Mazkur qarorning bajarilishini nazorat qilish O‘zbekiston Respublikasi Bosh vazirining moliya-iqtisodiyot va kambag‘allikni qisqartirish masalalari bo‘yicha o‘rinbosari — iqtisodiy taraqqiyot va kambag‘allikni qisqartirish vaziri J.A. Qo‘chqorov hamda O‘zbekiston Respublikasi adliya vaziri R.Q. Davletov zimmasiga yuklansin.
 1. 4-bandning beshinchi xatboshi quyidagi tahrirda bayon etilsin: 
 “Nizomga asosan baholash yakunlari bo‘yicha tegishli hududdagi 2-ilovada nazarda tutilgan tashkilotlarning rahbar va boshqaruv xodimlarini, shuningdek, Qoraqalpog‘iston Respublikasi Vazirlar Kengashi raisining, viloyatlar, Toshkent shahar hokimlarining moliya-iqtisodiyot va kambag‘allikni qisqartirish masalalari bo‘yicha birinchi o‘rinbosarlari, tuman (shahar)lar hokimlari hamda ularning moliya-iqtisodiyot va kambag‘allikni qisqartirish masalalari bo‘yicha birinchi o‘rinbosarlarini namunali ko‘rsatkichga ega bo‘lganda — rag‘batlantirish hamda qoniqarsiz ko‘rsatkichga ega bo‘lganda — intizomiy javobgarlikka tortish yuzasidan har yarim yillik yakunlari bo‘yicha 15-avgustga qadar, yil yakunlari bo‘yicha 15-martga qadar Vazirlar Mahkamasiga takliflar kiritib borsin.”.
 2. 5-band “a” kichik bandining birinchi xatboshi quyidagi tahrirda bayon etilsin:
 “a) tadbirkorlikning rivojlanganlik darajasiga baho berish natijalari bo‘yicha Qoraqalpog‘iston Respublikasi Vazirlar Kengashi raisining, viloyatlar, Toshkent shahar hokimlarining moliya-iqtisodiyot va kambag‘allikni qisqartirish masalalari bo‘yicha birinchi o‘rinbosarlari, tuman (shahar)lar hokimlari hamda ularning moliya-iqtisodiyot va kambag‘allikni qisqartirish masalalari bo‘yicha birinchi o‘rinbosarlarini rag‘batlantirish — mahalliy budjetning qo‘shimcha manbalari mablag‘lari hisobidan;”.
 3. Qarorga 1-ilovada:
 a) 7-bandga quyidagi mazmundagi xatboshi qo‘shilsin:
 “hududlarda xizmatlar sohasining rivojlanganlik darajasi;”;
 b) 8-bandga quyidagi mazmundagi o‘n to‘rtinchi xatboshi qo‘shilsin:
 “hududlarda xizmatlar sohasining rivojlanganlik darajasi;”;
 o‘n to‘rtinchi xatboshi o‘n beshinchi xatboshi deb hisoblansin. 
 v) 17, 18 va 19-bandlar quyidagi tahrirda bayon etilsin:
 “17. Baholash natijalari bo‘yicha tegishli hududda tadbirkorlikning rivojlanganlik darajasi “namunali” deb topilganda, Qoraqalpog‘iston Respublikasi Vazirlar Kengashi raisining, viloyatlar, Toshkent shahar hokimlarining moliya — iqtisodiyot va kambag‘allikni qisqartirish masalalari bo‘yicha birinchi o‘rinbosarlari, tuman (shahar)lar hokimlari hamda ularning moliya — iqtisodiyot va kambag‘allikni qisqartirish masalalari bo‘yicha birinchi o‘rinbosarlarini hamda 2-ilovada nazarda tutilgan tashkilotlar rahbarlari va boshqaruv xodimlarini rag‘batlantirish, shuningdek, “qoniqarsiz” deb topilganda intizomiy chora ko‘rish har yarim yillikda 25-avgustga qadar hamda yil uchun kelgusi yilning 25-martiga qadar baholashga mas’ul organlar takliflariga asosan amalga oshiriladi.
 18. Rag‘batlantirish tadbirkorlikning rivojlanganlik darajasi “namunali” deb topilgan hududdagi:
 tashkilotlar rahbarlari, Qoraqalpog‘iston Respublikasi Vazirlar Kengashi raisining, viloyatlar, Toshkent shahar hokimlarining moliya — iqtisodiyot va kambag‘allikni qisqartirish masalalari bo‘yicha birinchi o‘rinbosarlari, tuman (shahar)lar hokimlari hamda ularning moliya — iqtisodiyot va kambag‘allikni qisqartirish masalalari bo‘yicha birinchi o‘rinbosarlariga lavozim maoshining 25 foizi miqdorida;
 tashkilotlarning boshqaruv xodimlariga lavozim maoshining 50 foizi miqdorida pul mukofoti berish orqali amalga oshiriladi.
 19. Intizomiy chora ko‘rish tadbirkorlikning rivojlanganlik darajasi “qoniqarsiz” deb topilgan hududdagi tashkilotlar rahbarlari, Qoraqalpog‘iston Respublikasi Vazirlar Kengashi raisining, viloyatlar, Toshkent shahar hokimlarining moliya — iqtisodiyot va kambag‘allikni qisqartirish masalalari bo‘yicha birinchi o‘rinbosarlari, tuman (shahar)lar hokimlari hamda ularning moliya — iqtisodiyot va kambag‘allikni qisqartirish masalalari bo‘yicha birinchi o‘rinbosarlariga lavozim maoshlarining 25 foizi miqdorida jarima qo‘llash orqali amalga oshiriladi.”;
 20-bandning uchinchi xatboshi quyidagi tahrirda bayon etilsin:
 “tuman (shahar)lar hokimlari hamda ularning moliya — iqtisodiyot va kambag‘allikni qisqartirish masalalari bo‘yicha birinchi o‘rinbosarlariga — tegishli ravishda Qoraqalpog‘iston Respublikasi Vazirlar Kengashi raisi, viloyatlar va Toshkent shahar hokimlari tomonidan;”.
 4. Nizomga 2-ilova (Hududlarda tadbirkorlikning rivojlanganlik darajasini baholash bo‘yicha metodika):
 a) 2-bobda (Rasmiy statistik ma’lumotlar asosida indikatorlarni hisoblash tartibi) quyidagi mazmundagi 18-paragraf qo‘shilsin:
 “18-§. Xizmatlar sohasining rivojlanganlik darajasini hisoblash
 301. Tegishli hududda yarim yil davomida xizmatlar sohasidagi tadbirkorlik subyektlari tomonidan rasman ish bilan ta’minlangan aholining ushbu hududda jami tadbirkorlik subyektlari rasman ish bilan ta’minlagan aholi soniga nisbatan ulushini aniqlash quyidagi formula asosida hisoblanadi:
 I21.1 = (Btx / Bt) × 100
 bunda:
 I21.1 — indikator miqdori (foizda);
 Btx — tegishli hududda xizmatlar sohasidagi tadbirkorlik subyektlari tomonidan rasman ish bilan ta’minlangan aholi soni;
 Bt — tegishli hududda jami tadbirkorlik subyektlari tomonidan rasman ish bilan ta’minlangan aholi soni.
 302. Tegishli hududda yarim yil davomida xizmatlar sohasidagi tadbirkorlik subyektlarining Davlat budjetiga (Respublika budjeti, Qoraqalpog‘iston Respublikasi budjeti va mahalliy budjetlar) kelib tushgan tushumlarning Davlat budjetiga kelib tushgan tushumlaridagi ulushini aniqlash quyidagi formula asosida hisoblanadi:
 I21.2 = (Ttx / Tt ) × 100
 bunda:
 I21.2 — indikator miqdori (foizda);
 Ttx — tegishli hududda faoliyat yuritayotgan xizmatlar sohasidagi tadbirkorlik subyektlari tomonidan Davlat budjetiga to‘langan umumiy to‘lovlar (soliq va boshqa majburiy to‘lovlar) miqdori (so‘mda);
 Tt — tegishli hududda faoliyat yuritayotgan jami tadbirkorlik subyektlari tomonidan Davlat budjetiga to‘langan umumiy to‘lovlar (soliq va boshqa majburiy to‘lovlar) miqdori (so‘mda).”;
 35 va 36-bandlar quyidagi tahrirda bayon etilsin:
 “35. Indikator ko‘rsatkichlarini baholashda I1, I3, I7.1, I7.2, I8, I101, I10.2, I11.1, I11.2, I11.3, I11.4, I12, I15.1, I18, I5.2, I19, I20, I21.1, I21.2 indikatorlari tuman (shahar) darajasida, I2.1, I2.2, I4, I5.1, I6, I9.1, I9.2, I10.3, I13, I14, I15.2, I16, I17 indikatorlari Qoraqalpog‘iston Respublikasi, Toshkent shahar va viloyatlar darajasida hisoblanadi. Mazkur Metodika bo‘yicha aniqlangan indikatorlar ijobiy va salbiy ko‘rsatkichlarga ega bo‘ladi.
 36. Ijobiy indikatorlar ega bo‘lgan I1, I2.1, I2.2, I5.1, I6, I7.1, I7.2, I11.1, I11.2, I11.4, I12, I15.1, I15.2, I16, I17, I18, I5.2, I20, I21.1, va I21.2 indikatorlariga quyidagi formula asosida ball beriladi:
 Bii = [((Ih — Imin) / (Imak — Imin)) × (10 — 1)] + 1
 bunda:
 Bii — ijobiy indikatorlarga beriladigan ball;
 Ih — baholanayotgan tegishli hududning indikator miqdori;
 Imin — baholanayotgan indikatorning barcha hududlardagi eng past ko‘rsatkichga ega bo‘lgan hudud indikatori miqdori;
 Imaks — baholanayotgan indikatorning barcha hududlardagi eng yuqori ko‘rsatkichga ega bo‘lgan hudud indikatori miqdori.”;
 b) Metodikaga 1-ilovaga quyidagi mazmundagi 18-pozitsiya qo‘shilsin: